ddrg/super_eurlex huggingface dataset:
9.

atzīst AMISOM ieguldījumu lielākas drošības nodrošināšanā, saskaroties ar draudiem, ko rada al-Shabaab un dumpinieku grupējumi; pauž atbalstu Somālijas Pārejas plānam (SPP) attiecībā uz AMISOM operācijām un aicina to savlaicīgi to īstenot; aicina galvenās Somālijas drošības jomas ieinteresētās personas panākt vienošanos par turpmākās AMISOM stratēģiskajiem mērķiem, lielumu un sastāvu, jo šīs misijas mērķis ir atbalstīt drošības pāreju Somālijā, palīdzot sekmīgi īstenot SPP; aicina stiprināt valsts drošības arhitektūru, lai aizsargātu iedzīvotājus; aicina Somālijas federālo valdību, AMISOM un sabiedrotos nodrošināt, ka to militārās kampaņas pret al-Shabaab tiek īstenotas, stingri ievērojot starptautiskās humanitārās tiesības un starptautiskās cilvēktiesības;
26.

atgādina, ka gan lauksaimniecības un pārtikas sistēmas, gan mazie lauksaimnieki ir atkarīgi no bioloģiskās daudzveidības un būtiski to ietekmē; uzsver — lai bioloģisko daudzveidību efektīvi integrētu lauksaimniecībā, ir jānodrošina finansiāli stimuli un brīvprātīgi un reglamentējoši pasākumi, kas veicina bioloģiskās daudzveidības un vides ieguvumu apguvi un nodrošināšanu lauksaimniekiem, izmantojot apmācību, tehnoloģiju un inovāciju, kā arī labu un ilgtspējīgu lauksaimniecības praksi, kas ietver arī ierobežotu ūdens resursu atjaunošanu un zemes degradācijas un pārtuksnešošanās novēršanu; uzsver, ka saskaņā ar principu “politikas saskaņotība attīstībai” būtu jānosaka videi kaitīgas subsīdijas un pakāpeniski no tām jāatsakās atbilstīgi ES līmenī pieņemtajiem lēmumiem; aicina veikt obligātus ex ante un ex post ietekmes uz vidi novērtējumus (IVN) par saistītajiem ES atbalstītajiem ieguldījumiem; šajā nolūkā aicina ES palielināt finansiālo un tehnisko atbalstu jaunattīstības valstīm;
1.

uzsver to, ka laikposmā no 2002. līdz 2020. gadam no ESSF tika mobilizēti vairāk nekā 6,5 miljardi EUR intervences pasākumiem 96 katastrofu gadījumos 23 dalībvalstīs un vienā pievienošanās sarunvalstī; ņem vērā to, ka visvairāk pieteikumu tika iesniegti nolūkā segt plūdu radītos zaudējumus un vairāk nekā 60 % no katastrofām, par kurām izmaksāts atbalsts, pieder šai kategorijai; turklāt ņem vērā to, ka zemestrīces bija notikumi, kas izraisīja lielākos kopējos zaudējumus finanšu izteiksmē, proti, 48 % no ESSF sniegtā atbalsta;
E.

tā kā 2021. gada 15. martā“Kakuma 3” 13. blokā divi bēgļi guļot cieta otrās pakāpes apdegumus ļaunprātīgā ar Molotova kokteili izraisītā dedzināšanā; tā kā viens no upuriem — Ugandas bēglis Chriton Atuhwera — no gūtajiem ievainojumiem gāja bojā; tā kā ir notikuši uzbrukumi arvien lielākam skaitam bēgļu, kas ir LGBTIK+, daudzi ir ievainoti un daudziem ir nācies bēgt no bēgļu nometnes uz teritoriju, kur viņi nav aizsargāti un kur viņiem nav likumīgu tiesību uzturēties;
D.

tā kā uz sprieduma nolasīšanas brīdi tika paziņots par papildu pierādījumiem, ko tiesa iepriekš nebija skatījusi un kas tiesvedībā nebija iesniegti, proti, saistībā ar apgalvojumu, ka P. Rusesabagina ir nodarbojies ar līdzekļu vākšanu FLN bruņotā grupējuma finansēšanai; tā kā daži no minētajiem faktiem izrietēja no paziņojumiem, kas — kā apgalvo P. Rusesabagina, — no viņa ir iegūti ar spēku un bez advokāta klātbūtnes;
21.

atgādina, ka Regulā paredzētie pasākumi ir nepieciešami jo īpaši gadījumos, kad citas Finanšu regulā, Kopīgo noteikumu regulā un citos konkrētas nozares reglamentējošos tiesību aktos izklāstītas procedūras nenodrošina efektīvāku Savienības budžeta aizsardzību, bet ne tikai šādos gadījumos; uzsver — tas nenozīmē, ka Regula ir jāuzskata par galējo līdzekli, bet gan to, ka Komisija Savienības finanšu interešu aizsardzībai var izmantot plašu tādu procedūru klāstu, tostarp Regulu, kuras jāizvēlas katrā gadījumā atsevišķi un kuras vajadzības gadījumā var arī izmantot vienlaikus atkarībā no to lietderības un efektivitātes; aicina Komisiju noteikt darbības veidu un procesuālos un tehniskos standartus, ko tā izmantos, lai izvēlētos piemērojamos instrumentus;
G.

tā kā laikposmā no 2014. līdz 2020. gadam no ES budžeta tika atbalstīta ERTMS izvēršana ar aplēsto kopējo budžetu EUR 2,7 miljardi, no kuriem EUR 850 miljoni tika piešķirti no Eiropas infrastruktūras savienošanas instrumenta (EISI) (9) un EUR 1,9 miljardi no Eiropas strukturālajiem un investīciju fondiem (Eiropas Reģionālās attīstības fonds (ERAF) un Kohēzijas fonds) atbalsttiesīgajos reģionos,
24.

de jure un de facto neatkarības pakāpi no valsts iestādēm, politiskajām partijām vai no jebkādas citas iejaukšanās, tostarp par to, ka nav izvērtēti iespējamie interešu konflikti un plašsaziņas līdzekļu koncentrācija un plašsaziņas līdzekļu īpašumtiesību pārredzamība; uzsver, ka ir jānodrošina privāto plašsaziņas līdzekļu operatoru finansiālā neatkarība un ilgtspējīgas darbības nosacījumi, lai novērstu plašsaziņas līdzekļu politisko sagrābšanu; uzsver sabiedrisko mediju neaizstājamo lomu un to, ka ir būtiski nodrošināt un saglabāt to neatkarību un brīvību no politiskas iejaukšanās; pauž nožēlu par to, ka nav novērtēta valsts plašsaziņas līdzekļu regulatīvo iestāžu de jure un de facto neatkarības pakāpe; uzskata, ka 2018. gada Audiovizuālo mediju pakalpojumu direktīvas pauž nožēlu par to, ka nav veikts novērtējums par sabiedrisko pakalpojumu un privāto plašsaziņas līdzekļu nozari valsts līmenī un par tāsunneatkarības pakāpi no valsts iestādēm, politiskajām partijām vai no jebkādas citas iejaukšanās, tostarp par to, ka nav izvērtēti iespējamie interešu konflikti un plašsaziņas līdzekļu koncentrācija un plašsaziņas līdzekļu īpašumtiesību pārredzamība; uzsver, ka ir jānodrošina privāto plašsaziņas līdzekļu operatoru finansiālā neatkarība un ilgtspējīgas darbības nosacījumi, lai novērstu plašsaziņas līdzekļu politisko sagrābšanu; uzsver sabiedrisko mediju neaizstājamo lomu un to, ka ir būtiski nodrošināt un saglabāt to neatkarību un brīvību no politiskas iejaukšanās; pauž nožēlu par to, ka nav novērtēta valsts plašsaziņas līdzekļu regulatīvo iestāžuunneatkarības pakāpe; uzskata, ka 2018. gada Audiovizuālo mediju pakalpojumu direktīvas ( 30 ) 30. panta pareiza īstenošana būtu cieši jāuzrauga un ka pamatotos gadījumos pēc šīs procedūras būtu ātri jāuzsāk pienākumu neizpildes procedūras; šajā sakarībā aicina Komisiju izskatīt mēģinājumus iebiedēt un nomelnot žurnālistus, jo īpaši sabiedriskās raidorganizācijas, tostarp tiešus uzbrukumus ārvalstu žurnālistiem kā publiskiem ienaidniekiem par viņu pētniecisko ziņojumu sagatavošanu;
8.

mudina Padomi apturēt visu ES masu novērošanas tehnoloģiju un citu divējāda lietojuma preču eksportu uz Saūda Arābiju, ko var izmantot, lai veicinātu iekšējas represijas un panāktu pilsoniskās sabiedrības klusēšanu; uzsver IT piedāvājuma nodrošinājuma uzņēmumu, kā arī ES strādājošo valstu izlūkdienestu īpašo atbildību un morālo un juridisko pienākumu izvairīties no situācijas, kad to pašreizējie vai bijušie darbinieki palīdz Saūda Arābijai apspiest savus iedzīvotājus, netieši vai tieši strādājot Saūda Arābijas iestādēs, lai cīnītos pret iekšējo opozīciju un vārda brīvību;
10.

uzsver, ka ir būtiski nodrošināt, ka nacionālā izlīguma procesam tiek piešķirta pienācīga vērība un ka tas noved pie konkrētām darbībām, tostarp pie atbildības tiek saukti tie, kas atbildīgi par bezvēsts pazušanām un pagātnes noziegumiem; pauž nožēlu par to, ka Šrilanka ir atteikusies no saistībām, ko tā uzņēmusies ANO Cilvēktiesību padomes priekšā saistībā ar tās 2015. gada 14. oktobra rezolūcijas “Samierināšanas, pārskatatbildības un cilvēktiesību veicināšana Šrilankā”, un mudina to no jauna sadarboties ar Cilvēktiesību padomi, kurai ir būtiska nozīme attiecību atjaunošanā ar starptautisko sabiedrību un nacionālā izlīguma procesa izveidē starp dažādām sinhaliešu, tamilu, musulmaņu, hindu un kristiešu kopienām;
F.

tā kā līdz 2021. gada jūnijam visā pasaulē ir ievadīti aptuveni 1,6 miljardi vakcīnu devu, no kurām ievērojams vairākums — rūpnieciski attīstītajās valstīs un vakcīnu ražotājvalstīs; tā kā 29 visnabadzīgākajās valstīs, kurās dzīvo aptuveni 9 % pasaules iedzīvotāju, ir ievadīti tikai 0,3 % no pasaulē ievadītajām vakcīnas devām; tā kā SVF lēš, ka gadījumā, ja vakcīnu izplatīšana tiktu paātrināta, tādējādi ierobežojot vīrusa izplatību, pasaules IKP varētu iegūt vairāk nekā 7 triljonus EUR; tā kā ES ir dalībvalstīm izdalījusi vairāk nekā 260 miljonus vakcīnu un uz trešām valstīm eksportējusi vairāk nekā 226 miljonus vakcīnu, no kurām tikai 10 % nonāk vismazāk attīstītajās valstīs (VAV);
22.

atzinīgi vērtē to, ka pārskatītais ESSF, kas tika pieņemts 2020. gada martā, paaugstināja avansa maksājumu vērtību no 10 % uz 25 % no plānotā finansiālā ieguldījuma summas un palielināja maksimālo robežu no 30 uz 100 miljoniem EUR; šajā sakarībā norāda, cik svarīgi ir avansa maksājumi, lai palielinātu atbalsta programmu efektivitāti, jo īpaši reģionos un vietējās kopienās ar ierobežotiem alternatīviem finansējuma avotiem; aicina Komisiju apsvērt papildu veidus, kā veicināt šo iespēju, un aicina pastiprināt operatīvos centienus, lai samazinātu vidējo laiku avansa maksājumu izmaksai, vienlaikus nodrošinot ES budžeta aizsardzību;
—

ņemot vērā Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Melnkalnes Republiku, no otras puses (1), kas stājās spēkā 2010. gada 1. maijā,
A.

tā kā gandrīz pusi no Hondurasas sauszemes platības klāj meži, no kuriem puse ir tropu lietus meži; tā kā Hondurasā joprojām ir milzīgs neklasificētu koku un sugu daudzums; tā kā kopš 2015. gada Hondurasa zaudējusi aptuveni 12,5 % no mežu platības, kas galvenokārt noticis kaitīgo organismu invāzijas dēļ (visticamāk, klimata pārmaiņu ietekmē), savukārt vairākas meža platības zudušas meža ugunsgrēku, mežu izciršanas un nelikumīgas mežizstrādes dēļ;
S.

tā kā Serbija ir guvusi ievērojamu labumu no tirdzniecības un ekonomiskās integrācijas ar ES; tā kā ES ir Serbijas lielākā tirdzniecības partnere un savstarpējie darījumi veido 67 % no Serbijas kopējā eksporta un vairāk nekā 60 % no Serbijas kopējā preču importa 2018. gadā; tā kā ES ieguldījumi Serbijā laikposmā no 2010. līdz 2018. gadam sasniedza vairāk nekā 13 miljardus EUR,
—

ņemot vērā FRA2019. gada 4. marta atzinumu Nr. 3/2019 “Update of the 2016 Opinion of the European Union Agency for Fundamental Rights on fundamental rights in the ‘hotspots’ set up in Greece and Italy” (Eiropas Savienības Pamattiesību aģentūras 2016. gada atzinuma par Grieķijā un Itālijā izveidoto “karsto punktu” pamattiesību situāciju atjauninājums),
H.

tā kā masveida tiesas procesos, kas notika no 2020. gada novembra līdz 2021. gada februārim, netika sniegti ticami pierādījumi; tā kā apsūdzētajiem liedza piedalīties tiesas sēdēs; tā kā sabiedrības locekļiem pārsvarā liedza būt klāt tiesas procesos; tā kā saņemti ziņojumi no apsūdzētajiem, kuri iebilduši pret tiesas procesā izmantoto it kā sniegto atzīšanos, un apsūdzētie norādījuši, ka atzīšanās parakstīta vai apstiprināta ar īkšķa nospiedumu, pielietojot spēku, un klāt nav bijis juridiskais pārstāvis;
F.

tā kā savstarpēja atzīšana nav jauns jēdziens, kas izstrādāts brīvības, drošības un tiesiskuma telpā (AFSJ), bet sākotnēji tika izstrādāts iekšējā tirgū (Cassis de Dijon loģika); tā kā tomēr savstarpējai atzīšanai krimināltiesību jomā ir tāda loģika un juridiskais pamats, kas atšķiras no tirgus piekļuves noteikumu savstarpējās atzīšanas; tā kā šajā ziņā savstarpējai atzīšanai AFSJ ir īpašas iezīmes, ņemot vērā ietekmi uz pamattiesībām un valstu suverenitāti un to, cik lielā mērā tā ir jāatvieglo, saskaņojot materiālās un procesuālās krimināltiesības, jo īpaši attiecībā uz procesuālajām garantijām; tā kā jebkura atteikšanās no savstarpējas atzīšanas principa piemērošanas krimināllietās var radīt negatīvas sekas un ietekmēt tā piemērošanu citās jomās, piemēram, iekšējā tirgū;
—

ņemot vērā 2020. gada septembrī publicēto ECB kriptoaktīvu darba grupas speciālo pētījumu Nr. 247 “Stablecoins: Implications for monetary policy, financial stability, market infrastructure and payments, and banking supervision in the euro area” (Stabilo kriptomonētu ietekme uz monetāro politiku, finanšu stabilitāti, tirgus infrastruktūru un maksājumiem, un banku uzraudzību eurozonā),
P.

tā kā politieslodzītais no pirmiedzīvotāju pemonu etniskās grupas Salvador Franco2021. gada 3. janvārī Venecuēlas cietumā mira no slimības, nesaņēmis medicīnisko palīdzību un neraugoties uz to, ka kopš 2020. gada novembra attiecībā uz viņu bija izdots tiesas rīkojums par pārvešanu uz slimnīcu, kas tika ignorēts;
S.

tā kā 60 % upju baseinu atrodas starpvalstu reģionos, kas padara efektīvu pārrobežu sadarbību īpaši svarīgu; tā kā 20 Eiropas valstis ir atkarīgas no citām valstīm attiecībā uz vairāk nekā 10 % no saviem ūdens resursiem, no kurām piecas valstis vairāk nekā 75 % no saviem resursiem iegūst no ārvalstīm pa upēm; tā kā Komunālo notekūdeņu attīrīšanas direktīvas neievērošana pierobežas reģionos izraisa pārrobežu Ūdens pamatdirektīvas ūdensobjektu pasliktināšanos, kas padara neiespējamu Ūdens pamatdirektīvas mērķu sasniegšanu saņēmējā dalībvalstī;
—

ņemot vērā Eiropas Savienības Tiesas (EST) nolēmumus un judikatūru, jo īpaši lietu T-646/13 (Minority SafePack — one million signatures for diversity in Europe / Komisija) (7) un lietu T-391/17 (Rumānija /Komisija) (8),
atgādina — arī 2020. gada prezidenta vēlēšanu kampaņas kontekstā — par savu nostāju, kas pausta 2019. gada 18. decembra rezolūcijā, kur tas stingri nosodīja visu diskrimināciju pret LGBTI un viņu pamattiesību pārkāpumus, ko izdara publiskā sektora iestādes, tostarp publisko iestāžu un vēlēto amatpersonu naida runu, praida gājienu un izpratnes palielināšanas programmu aizliegumus un nepietiekamu aizsardzību pret uzbrukumiem, no tā sauktās “LBGT ideoloģijas” brīvu Polijas zonu izsludināšanu un tādu “reģionālu ģimenes tiesību hartu” pieņemšanu, kas it sevišķi ir diskriminējošas pret vientuļajiem vecākiem un LGBTI ģimenēm; atzīmē, ka kopš minētās rezolūcijas pieņemšanas LGBTI stāvoklis Polijā nav uzlabojies un ka īpaši apdraudēta ir Polijas LGBTI personu garīgā veselība un fiziskā drošība; atgādina, ka šādas darbības ir nosodījis Polijas cilvēktiesību komisārs —, kurš administratīvajām tiesām ir iesniedzis deviņas sūdzības, argumentēdams, ka no LGBTI brīvas zonas ir pretrunā Savienības tiesību aktiem, —, kā arī Komisija un starptautiskas organizācijas; atgādina, ka kohēzijas fondu izdevumi nedrīkst būt diskriminējoši uz seksuālās orientācijas pamata un ka pašvaldībām kā darba devējām ir jāievēro Padomes Direktīva 2000/78/EK ( 115 ) , kas aizliedz diskrimināciju un aizskarošu izturēšanos darbā seksuālās orientācijas dēļ ( 116 ) ; šajā sakarā pauž nopietnas bažas par to, ka tieslietu ministrs ir piešķīris finansiālu atbalstu pašvaldībām, kas “no LGBTI brīvu zonu” izsludināšanas dēļ izslēgtas no Eiropas mērķsadarbības programmas; ir arī dziļi nobažījies par to, ka šis finansiālais atbalsts tiks piešķirts no ministrijas Tiesiskuma fonda, kas izveidots, lai atbalstītu noziegumos cietušos; aicina Komisiju arī turpmāk noraidīt Savienības finansējuma pieteikumus, ko iesniedz šādus lēmumus pieņēmušas iestādes; aicina Polijas iestādes īstenot attiecīgo Tiesas un Eiropas Cilvēktiesību tiesas judikatūru un šajā kontekstā pievērsties viena dzimuma laulāto un vecāku situācijai, lai nodrošinātu, ka viņi var izmantot tiesības uz nediskriminēšanu gan juridiski, gan faktiski ( 117 ) ; nosoda tiesas prāvas pret pilsoniskās sabiedrības aktīvistiem, kas publicējuši tā saukto “naida atlantu”, kurā dokumentēti homofobijas gadījumi Polijā; uzstājīgi aicina Polijas valdību nodrošināt LGBTI juridisko aizsardzību pret visu veidu naida noziegumiem un naida runu;
17.

ņem vērā Konstitucionālās tiesas 2018. gada 27. jūlija nolēmumu par Stambulas konvencijas neatbilstību Bulgārijas Konstitūcijai; pauž nožēlu par to, ka šis lēmums liedz Bulgārijai ratificēt konvenciju; pauž dziļas bažas par to, ka par konvenciju joprojām tiek izplatīts negatīvs un sagrozīts sabiedriskais diskurss, ko veido plaša dezinformācijas un nomelnošanas kampaņa pēc tam, kad vairāki plašsaziņas līdzekļi ar iespējamu saikni ar valdību un opozīcijas partijām sniedza negatīvu atspoguļojumu šajā jautājumā, un vēl jo vairāk satraukumu rada Bulgārijas parlamentā pārstāvēto politiķu un politisko partiju dalība šajās norisēs; pauž bažas par to, ka pastāvīgā negatīvā attieksme pret konvenciju vēl vairāk veicina ar dzimumu saistītas vardarbības riskam pakļauto neaizsargāto grupu stigmatizāciju, kuru situāciju īpaši saasināja Covid-19 un pārvietošanās ierobežošanas pasākumi visā Eiropā, tostarp Bulgārijā, un vēl vairāk pastiprina un veicina ar dzimumu saistītu noziegumu izdarītāju nesodāmības sajūtu; pauž nožēlu par to, ka nesenās izmaiņas Kriminālkodeksā, ar kurām tika ieviesti stingrāki sodi par vardarbību, kas saistīta ar dzimumu, ir izrādījušās nepietiekamas, lai risinātu šīs problēmas sarežģītību un jo īpaši lai to novērstu; tādēļ aicina Bulgārijas varas iestādes uzlabot vardarbības ģimenē novēršanu un apkarošanu, darīt visu nepieciešamo, lai varētu ratificēt Stambulas konvenciju, un iekļaut iespējami vairāk tādu elementu no konvencijas, kas atbilst tās konstitucionālajai kārtībai, vienlaikus cenšoties rast plašāku risinājumu atlikušajiem elementiem, kā arī palielināt patvēruma vietu skaitu un paplašināt citus sociālos pakalpojumus, kas nepieciešami, lai sniegtu atbalstu no vardarbības ģimenē cietušajiem;
—

ņemot vērā ziņojumu “Europe in the World – The future of the European financial architecture for development” (Eiropa pasaulē — Eiropas finanšu arhitektūras nākotne attīstībai) (7), ko sagatavojusi Lietpratēju augsta līmeņa grupa par Eiropas finanšu arhitektūru attīstībai,
S.

tā kā kopš 2014. gada 25. decembra Filipīnām ir piešķirts īpašs tirdzniecības preferenču režīms saskaņā ar ES vispārējo preferenču shēmu (VPS+); tā kā šis statuss ir atkarīgs no 27 starptautisko cilvēktiesību, darba tiesību, vides aizsardzības un labas pārvaldības konvenciju ratifikācijas un īstenošanas; tā kā saskaņā ar minēto shēmu 2019. gadā 25 % no Filipīnu eksporta kopapjoma uz ES (gandrīz 2 miljardi EUR) tika piemērots preferenciāls režīms; tā kā, neraugoties uz to, ka cilvēktiesību stāvoklis valstī ir ievērojami pasliktinājies, ES līdz šim nav iedarbinājusi mehānismu, kas varētu izraisīt minēto tirdzniecības priekšrocību apturēšanu;
K.

tā kā viena no vīriešu un sieviešu darba samaksas atšķirības izpausmēm ir 37 % lielā sieviešu un vīriešu pensijas ienākumu atšķirība — šī situācija saglabāsies arī nākamajās desmitgadēs— , un sieviešu un vīriešu nevienāds ekonomiskās neatkarības līmenis, kas nozīmē to, ka Eiropas Savienībā pie zemākās atalgojuma grupas pieder 1 no 5 strādājošām sievietēm salīdzinājumā ar 1 no 10 vīriešiem; tā kā pensiju atšķirību samazināšana ir arī paaudžu solidaritātes jautājums;
4.

pauž nožēlu par to, ka Amerikas Savienotās Valstis pakāpeniski atsakās no saistībām daudzpusējās pasaules kārtības nodrošināšanā, proti, par to izstāšanos no Parīzes nolīguma, Kopīgā visaptverošā rīcības plāna (KVRP), ANO Cilvēktiesību padomes un UNESCO un par to lēmumu apturēt finansējuma piešķiršanu ANO Palīdzības un darba aģentūrai Palestīnas bēgļiem Tuvajos Austrumos ( UNRWA ), un stingri atbalsta to, lai KVRP saglabātu un lai visas tā puses to pilnībā īstenotu kā neatņemamu pasaules daudzpusējās kārtības un ieroču neizplatīšanas režīma daļu un saistībā ar to, lai veicinātu reģionālo drošību Tuvajos Austrumos; noraida to, ka Amerikas Savienotās Valstis vienpusēji un eksteritoriāli piemēro jaunas sankcijas kopš to izstāšanās no KVRP, jo tā ir būtiska iejaukšanās ES likumīgajās ekonomiskajās un ārpolitikas interesēs; prasa ES un tās dalībvalstīm stiprināt savu vienotību, atturēšanas spēju un noturību pret trešo valstu sekundārām sankcijām un būt gatavai pieņemt pretpasākumus pret jebkuru valsti, kas kaitē ES likumīgajām interesēm, izmantojot sekundārās sankcijas;
D.

tā kā Komisija nav sniegusi paskaidrojumus par pagarināšanas iemesliem, izņemot šādu norādi: “Ņemot vērā to, ka no pieteikumu iesniedzējiem neatkarīgu iemeslu dēļ vielu novērtēšana ir aizkavējusies, minēto darbīgo vielu apstiprinājuma periodi, visdrīzāk, beigsies, pirms tiks pieņemts lēmums par to atjaunošanu.”;
S.

tā kā Alžīrijas konstitūcijā ir noteiktas pamatbrīvības, tostarp biedrošanās brīvība, kas ir sīkāk definēta Likumā 12-06; tā kā Likumā 12-06 ir pieprasīts visām asociācijām, tostarp tām, kas jau ir veiksmīgi reģistrējušās, pārreģistrēties un no Iekšlietu ministrijas saņemt reģistrācijas apliecinājumu, kas garantē darbības likumību; tā kā vairāku pilsoniskās sabiedrības, nevalstisko, reliģisko un labdarības organizāciju, piemēram, LADDH, EuromedRights, RAJ, Amnesty International, Alžīrijas protestantu asociācijas, Nacionālās nemusulmaņu reliģisko grupu komisijas un Feministu personiskās attīstības un pilsonības tiesību īstenošanas asociācijas (AFEPEC) pieteikumi uz pirmsreģistrāciju joprojām tiek izskatīti, neraugoties uz to, ka šīs organizācijas atbilst visām juridiskajām prasībām; tā kā līdz ar to tām nav oficiāla juridiska statusa;
—

ņemot vērā Eiropas Parlamenta un Padomes 2015. gada 20. maija Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 648/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK (1) (4AMLD), it īpaši tās 9. panta 2. punktu un 64. panta 5. punktu, un Eiropas Parlamenta un Padomes 2018. gada 30. maija Direktīvu (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES (2) (5AMLD), it īpaši tās 1. panta 5. punktu,
D.

tā kā uz marihuānas produktiem, ko lieto medicīniskos nolūkos, plašā mērā atsaucas kā uz “medicīnisko marihuānu”; tā kā no juridiskā viedokļa šis termins ir visnotaļ nenoteikts un tas joprojām ir neviennozīmīgs, un to var interpretēt dažādi; tā kā termins “medicīniskā marihuāna” būtu jānošķir no marihuānu saturošām zālēm, par kurām ir veikta klīniskā izpēte un kurām ir saņemts regulatora apstiprinājums;